Den 25-årige fodboldstjerne Mario Balotelli blev mandag spottet på en café på Frederksberg, hvor han spiste frokost med en ukendt mand.

Han spiller i øjeblikket for AC Milan i den italienske Serie A, men det forhindrer ikke den italienske angriber Mario Balotelli i at aflægge en visit i Danmark.

Omkring mandag klokken 12 blev Balotelli således spottet på Café Overfor, som ligger, ja, lige overfor Forum på Frederiksberg i København.

Max Bangsbo har taget billederne af Balotelli, som på det ene af dem poserer sammen med Max’ ven Mikail Özcan.

»Min ven spottede Balotelli på cafeen, og så løb jeg over for at se, om det virkelig var ham. Og det viste sig at være rigtigt. Min ven talte med Balotelli, og vi gik ud fra, at han var her med sin agent, men det er ikke sikkert,« siger Max Bangsbo til BT.

Den italienske stjerneangriber Mario Balotelli blev mandag spottet på en café på Frederiksberg i København. Her ses han sammen med Max Bangbos ven Mikail Özcan. Foto: Max Bangsbo Vis mere Den italienske stjerneangriber Mario Balotelli blev mandag spottet på en café på Frederiksberg i København. Her ses han sammen med Max Bangbos ven Mikail Özcan. Foto: Max Bangsbo

Max Bangsbo var kun på caféen ganske kort, så han ved ikke, hvad den italienske fodboldstjerne sagde eller gjorde under sin frokost, hvor han sad med kasket og en hætte trukket over hovedet.

Mikail Özcan er dog ikke den eneste, der mandag mødte fodboldspilleren. Sean Coogan har tweetet følgende:

Kan det passe, at #Balotelli er i København? #pldk pic.twitter.com/n8IDm8G53H — Sean Coogan (@Cooganhagen) 9. november 2015

Mai Cermeño har lagt et billede op på Instagram, hvor hun står sammen med den italienske angriber:

Hov #kendismandag på den lille café og solbrillen er selvfølgelig på indenfor #balotelli #hvemerhandog Et billede slået op af Mai Cermeño (@maicermeno) den 9. Nov 2015 kl. 7:01 PST

Mario Balotelli, der af mange har fået øgenavnet ’problembarnet’, blev inden denne sæson lejet ud fra Liverpool til den italienske mesterklub AC Milan.

Hvad Mario Ballotelli laver i København i øjeblikket er uvist, men landsholdspausen er begyndt, så han har muligvis fået et par fridage.